Title: 542 Brannalarm- Montering av aspirasjon.pdf
I områder der det kan forventes temperaturendringer må rørene kunne bevege seg I festene/klamrene. Ved temperaturøkninger vil rørene utvide seg, og trekke seg sammen når temperaturen synker. Benyttes festeklammer som angitt i katalogen vil dette være ivaretatt, se kap. 4.3 med tabell over lengdeendring. Skjøter på rørene bør være minst 10 cm fra festeklammene og anbefalt avstand mellom festeklammene er ca 1 meter. Dersom rørene monteres i områder hvor temperaturen endrer seg mye benyttes fleksibelt rør. Det kan i noen tilfelle være ønskelig å gå over fra RPR til stive rør når man nærmer seg detektoren grunnet ønske om en pen avslutning eller for å forenkle tilkobling til eventuelt eksternt filter og/eller varmeboks. Det viktigste er da å få til en god overgang mellom rør på rull og stive 3-metere.